கேள்வி: இந்தோனேசியாவின் தேசிய அருங்காட்சியகம் - வரலாறு பற்றி விளக்கவும்.
பதில்: இந்த அருங்காட்சியகம் அதிகாரப்பூர்வமாக 1868 இல் திறக்கப்பட்டது. மற்றும் பிரபலமாக ''கெதுங் கஜா'' (யானைக் கட்டிடம்) அல்லது சில நேரங்களில் ''கெதுங் அர்கா'' (சிலைகளின் வீடு) என்றும் அழைக்கப்படுகிறது. முன் முற்றத்தில் இருந்த வெண்கல யானை சிலை காரணமாக இது ''கெதுங் கஜா'' என்று அழைக்கப்பட்டது. இச் சிலை, 1871 ஆம் ஆண்டில் சியாமின் மன்னர் சுலலாங்கொர்ன் படேவியாவுக்கு கொடுத்த பரிசு ஆகும். வெவ்வேறு காலகட்டங்களில் இருந்து பல்வேறு வகையான சிலைகள் இங்கு காட்சிக்கு வைக்கப்பட்டுள்ளதால் இது ''கெதுங் ஆர்கா'' என்றும் அழைக்கப்பட்டது. 1931 ஆம் ஆண்டில், அருங்காட்சியகத்தின் தொகுப்புகள் பாரிஸில் நடந்த உலக கலாச்சார கண்காட்சியில் காட்டப்பட்டன. துரதிர்ஷ்டவசமாக, கண்காட்சி மண்டபத்தில் ஏற்பட்ட தீ, டச்சு ஈஸ்ட் இண்டீஸின் கண்காட்சி பெவிலியனை இடித்து, பெரும்பாலான பொருட்களை அழித்தது. அருங்காட்சியகம், காப்பீட்டு பணத்தை இழப்பீடாகப் பெற்றது, அடுத்த ஆண்டு இந்த நிதிகள் பழைய மட்பாண்ட அறை, வெண்கல அறை மற்றும் இரண்டாவது மாடியில் அமைந்துள்ள இரு புதையல் அறைகளையும் கட்ட பயன்படுத்தப்பட்டன.
கேள்வி: இந்தோனேசியாவின் தேசிய அருங்காட்சியகம் - தொகுப்புக்கள் பற்றி விளக்கவும்.
பதில்: இந்த அருங்காட்சியகத்தில் 61,600 வரலாற்றுக்கு முந்தைய மற்றும் மானுடவியல் கலைப்பொருட்கள் மற்றும் இந்தோனேசியா மற்றும் ஆசியா முழுவதிலும் இருந்து 5,000 தொல்பொருள் கலைப்பொருட்கள் உள்ளன. இந்தோனேசியாவில் இந்த வகையான அருங்காட்சியக பொருட்கள் மிகவும் மதிப்பு வாய்ந்தது. மேலும், இங்குள்ள சேகரிப்புகள் மிகவும் முழுமையானதாகவும், மிகச் சிறந்தவையாகவும் உள்ளது. மற்றும் தென்கிழக்கு ஆசியாவில் இந்த அருங்காட்சியகம் மிகச் சிறந்த ஒன்றாக கருதப்படுகிறது. இந்த அருங்காட்சியகத்தில் பண்டைய ஜாவா மற்றும் சுமத்ராவின் கிளாசிக்கல் இந்து-பௌத்த காலத்தின் கல் சிலைகளின் விரிவான தொகுப்புகள் உள்ளன, இது இந்தோனேசிய இனவியல் கலைப்பொருட்களின் மிகவும் மாறுபட்ட சேகரிப்பின் முப்பரிமாணமாகவும் மற்றும் ஆசிய மட்பாண்டங்களின் விரிவான தொகுப்புகள் நிறைந்ததாகவும் உள்ளது.